KOMMISSIONEN FOR DE EUROPÆISKE FÆLLESSKABER 
Bruxelles, den 31.01.1996 
KOM(96) 17 endelig udg. 
BESKYTTELSE AF FÆLLESSKABETS FINANSIELLE INTERESSER 
BEDRAGERIBEKÆMPELSE 
ARBEJDSPROGRAM FOR 1996 
(forelagt af Kommissionen) 

Med udtrykkelig henvisning til aktiviteterne i 1995, bl.a. den sammenlignende analyse af 
medlemsstaternes rapporter om, hvilke bedrageribekæmpende foranstaltninger de har 
truffet, gentog Det Europæiske Råd på sit møde i Madrid sin fulde støtte til 
konklusionerne fra finans- og økonomiministrenes møde i Rådet den 27. november 1995. 
Heri lå en direkte opfordring til medlemsstaterne og EU-institutionerne om at træffe de 
nødvendige foranstaltninger til sikring af et ensartet beskyttelsesniveau for de finansielle 
interesser overalt i Fællesskabet. 
Kommissionen har i sit arbejdsprogram for bedrageribekæmpelsen, som logisk knytter sig 
til det generelle arbejdsprogram, der blev forelagt Rådet og Parlamentet i november 
19951, nøje fulgt denne vigtige retningslinje. 
Kommissionen sørger desuden for, at der bliver taget hensyn til dette essentielle punkt 
under arbejdet med regeringskonferencen. 
1. I det generelle arbejdsprogram præciseres følgende vedrørende Kommissionens 
prioriteringer på bedrageribekæmpelsesområdet: 
"Bestræbelserne på at styrke den juridiske beskyttelse af Fællesskabets finansielle 
interesser vil blive fortsat. Der vil blive indført nye administrative sanktioner, og 
partnerskabet med medlemsstaterne vil blive styrket. Lovgivningen og 
fællesskabsprogrammerne vil blive revideret med henblik på større effektivitet, 
mindskelse af risikoen for bedrageri og større smidighed i forvaltningen." 
2. Ud fra disse generelle retningslinjer har Kommissionen udarbejdet et detaljeret 
program for de særskilte bedrageribekæmpelsesforanstaltninger, der skal 
gennemføres i 1996. Formålet med dette detaljerede arbejdsprogram er at få 
præciseret retningslinjerne i det generelle arbejdsprogram gennem en række konkrete 
foranstaltninger. Foranstaltningerne er inddelt efter fire hovedområder, som 
Jf. KOM(95) 512 endelig udg. af 10. november 1995. 
2 
Kommissionen redegjorde for i forbindelse med fremlæggelsen af sin 
bedrageribekæmpelsesstrategi i 1994, dvs.: 
en mere iøjnefaldende tilstedeværelse "i marken" og bedre underbygning af det 
daglige arbejde, der bør fokusere på risikosektorerne 
styrkelse af partnerskabet mellem Kommissionen og medlemsstaterne, 
opbygning af informationsnet og bedre anvendelse af 
efterforskningsresultaterne 
• forbedring af Fællesskabets lovgivning om bekæmpelse af svig i de enkelte 
sektorer 
• øget overensstemmelse mellem de nationale lovgivninger 
Foranstaltningerne i arbejdsprogrammet er planlagt i overensstemmelse med disse 
fire hovedområder, og der er allerede taget hensyn til, at der skal opnås den samme 
grad af beskyttelse overalt i Fællesskabet, således som det udtrykkeligt blev 
understreget på Det Europæiske Råd i Madrid. 
4. Som tidligere er flere af de særskilte foranstaltninger i 1996-programmet en 
gentagelse fra de tidligere programmer, enten fordi der er tale om varige 
foranstaltninger, som ikke vil kunne undværes i de overordnede 
bedrageribekæmpelsestiltag, eller fordi der stadig er brug for nogen tid til at 
færdiggøre arbejdet. 
5. De nye foranstaltninger er for det første et resultat af konklusionerne fra Rådets 
møde den 19. juni 1995, hvor man diskuterede årsberetningen for 1994 vedrørende 
bedrageribekæmpelsen; ud over de heri omtalte instrumenter har Rådet i forlængelse 
af vedtagelsesproceduren for forordningen og konventionen om beskyttelse af 
Fællesskabets finansielle interesser anmodet Kommissionen om at tage nogle 
yderligere initiativer. De nye foranstaltninger er for det andet et resultat af 
Kommissionens analyse af medlemsstaternes rapporter om, hvilke foranstaltninger 
de har truffet på nationalt niveau til bekæmpelse af bedrageri, samt de konklusioner, 
som Rådet den 27. november 1995 vedtog på grundlag af denne analyse. 
6. Efter denne sammenlignende analyse har det på en række punkter vist sig at være 
nødvendigt, at der i Kommissionens tjenestegrene foretages en mere tilbundsgående 
undersøgelse, og med henblik herpå skal der indhentes yderligere oplysninger (f.eks. 
vedrørende forebyggelse, spørgsmålet om transaktioner, kontrolresultater, 
opfølgningen af svig osv.). I denne forbindelse planlægger Kommissionen sit arbejde 
således, at det i højere grad bliver muligt at præcisere, hvilke mekanismer der vil 
kunne bruges til at sikre den samme grad af beskyttelse af de finansielle interesser 
overalt i Fællesskabet. Dette arbejde vil snarest blive iværksat, men indvirkningen 
på bedrageribekæmpelsespolitikken vil først kunne måles efter 1996. 
7. Selvom de nye foranstaltninger hovedsagelig vedrører en række strategiske områder 
som f.eks. bedre udnyttelse af efterforskningsarbejdet, forbedring af 
fællesskabslovgivningen og øget overensstemmelse mellem de nationale 
lovgivninger, så vil det fortsat være nødvendigt at være til stede "i marken" og at 
støtte det daglige arbejde, således som det er blevet anbefalet af Rådet (ECOFIN). 
8. Med nærværende program, som er en detaljeret oversigt over de forskellige 
foranstaltninger, imødekommer Kommissionen også Europa-Parlamentet, som fuldt 
berettiget har understreget, at Kommissionens generelle arbejdsprogram bør være 
mere præcist med hensyn til beskyttelsen af de finansielle interesser og 
bedrageribekæmpelsen, og at programmet bør udarbejdes på en sådan måde, at der 
med regelmæssige mellemrum let vil kunne foretages en evaluering. 
1. En mere iøjnefaldende tilstedeværelse 'ï marken" og bedre underbygning af det 
daglige arbejde, der bør fokusere på risikosektoreme 
1. Af hensyn til en effektiv bedrageribekæmpelse er det vigtigt, at Kommissionens 
inspektører i deres kontrol- og undersøgelsesarbejde på stedet kan henholde sig til 
en særskilt juridisk ramme for bedrageribekæmpelse, som omfatter alle de områder, 
der er opført på Fællesskabets budget. Formålet med Kommissionens forslag, som 
er opført som lovgivningsforslag i 1996-programmet (jf. punkt Ill.l.b), er at 
præcisere, hvilke praktiske, horisontale særforanstaltninger vedrørende undersøgel­
serne og kontrollen på stedet (bl.a. med henblik på rettigheder, forpligtelser og 
procedure), der skal gennemføres for at sætte Kommissionens inspektører i stand til 
i samarbejde med de nationale myndigheder at gennemføre deres praktiske 
bedrageribekæmpelsesarbejde. 
Kontakten mellem de retlige myndigheder indbyrdes og mellem de retlige 
myndigheder og Kommissionen skal styrkes og forbedres. Dette understøttes gennem 
de initiativer, der tages i forbindelse med den tredje søjle (jf. punkt IV.3). 
2. Med udgangspunkt i dette lovgivningsarbejde fortsætter Kommissionen med at 
forbedre den direkte kontakt til efterforsknings- og retsmyndighederne i 
medlemsstaterne samt til de kompetente myndigheder i tredjelande, herunder især 
de central- og østeuropæiske lande. 
I forlængelse af initiativet vedrørende en "sund og effektiv forvaltning" vil de 
berørte tjenestegrene i Kommissionen øge deres kapacitet til at gennemføre kontrol 
på stedet med henblik på gennemførelsen af de foranstaltninger, som Fællesskabet 
finansierer i de central- og østeuropæiske lande og i de nye uafhængige stater. 
3. Cigaret- og tekstilsektorernes "task grupper" fortsætter deres arbejde. "Task 
grupperne" inden for olivenolie- og oksekødssektorerne går over til den operationelle 
fase. 
Grupperne vil afhængig af de enkelte områder blive sammensat af specialister og 
undersøgelsesledere fra de berørte tjenestegrene i Kommissionen og fra 
medlemsstaterne. Formålet med at oprette "task grupper" er at øge samarbejdet 
mellem de myndigheder, der er berørt af det samme problem, gennem et partnerskab 
mellem Kommissionen og medlemsstaterne. "Task grupperne" er med til at øge 
myndighedernes effektivitet, da de som følge af deres direkte kontakter er i stand 
til at reagere hurtigere på alarmerende situationer og nye unddragelsesmetoder. 
4. Indførelse af edb i forbindelse med forsendelser gør ikke blot proceduren mere 
effektiv, men sikrer også, at svig hurtigt bliver afsløret, og at det forebyggende 
arbejde effektiviseres2. 
Når de nødvendige midler er blevet afsat, og de sidste lovgivningsmæssige og 
tekniske problemer er blevet løst, vil forsendelsesproceduren blive overført til edb 
i alle medlemsstaterne og i EFTA-landene. Det vil i princippet ske i løbet af 1998. 
Sideløbende med indførelsen af edb vil det være nødvendigt at øge den fysiske 
kontrol ved modtagelse, afsendelse og undervejs med henblik på at afsløre eventuel 
svig. 
De elektroniske kommunikationsteknikker finder stadig større anvendelse, og de 
indberettede oplysninger vil for fremtiden blive mere systematisk gået igennem. 
Indtil forsendelsesordningen fuldstændig er overgået til edb, vil Kommissionen på 
lçprt sigt udvide det hurtige alarmeringssystem (direkte kontakt mellem indførsels­
toldstedet og bestemmelsestoldstedet), som gælder for højrisikoprodukter. Formålet 
er en bedre udnyttelse af informationsudvekslingen. 
Jf. Rådets resolution af 23. november om datamatisering af forsendelses-
procedurerne, EFT nr. C 372 af 7.12.1995, s. 2. 
5. Med hensyn til den gensidige bistand vil SCENT-nettet3 blive systematisk udbygget 
under hensyntagen til de forskellige brugergruppers forskellige kompetencer og 
behov. 
Antallet af brugere vil blive udvidet. Kommunikationsinfrastrukturen og de tekniske 
applikationer (f.eks. elektronisk post) vil kunne åbnes for de øvrige 
bedrageribekæmpende myndigheder inden for deres særskilte områder (f.eks. 
formidling af dokumenter) og under nøje overholdelse af deres respektive beføjelser. 
6. Tredjelandene og de økonomiske aktører inden for Fællesskabet bør i højere grad 
gøres ansvarlige for konsekvenserne af bedrageriet i forbindelse med told- og 
præferenceordningerne, navnlig inden for tekstilsektoren, og det bør understreges, 
at i forhold til Fællesskabet er det importørerne, der har ansvaret for de unddragne 
beløb. 
Præferenceindrømmelserne har til formål at fremme den økonomiske udvikling i 
visse tredjelande og/eller at styrke de økonomiske forbindelser mellem Fællesskabet 
og samarbejdslandene. Overtrædelse af bestemmelserne om 
toldpræferenceordningerne skader ikke blot det pågældende tredjelands økonomi, 
men også Fællesskabets interesser, herunder især de finansielle. 
•i 
Det er planen, at Kommissionen skal udarbejde en meddelelse til Parlamentet og 
Rådet om den nuværende situation for præferenceaftalerne og herigennem gøre dem 
opmærksom på behovet for at iværksætte følgende foranstaltninger: 
De økonomiske aktører bør oplyses om de risici, der er forbundet med at 
anvende told- og præferenceordningerne, og om deres ansvar. Herudover vil 
det blive undersøgt, hvordan man vil kunne hjælpe aktørerne til at undgå de 
risici, der er forbundet med at handle med tredjelande. 
3 System Customs Enforcement Network. 
7 
De tredjelande, der er omfattet af en EU-præferenceordning, bør oplyses om 
de forpligtelser, der er forbundet med aftalen. 
Der bør sendes et spørgeskema til alle lande, som er omfattet af en 
præferenceordning, for at få oplyst, hvilke kontrolforanstaltninger de har 
truffet. 
Medlemsstaterne bør informeres om "revision af kontrolsystemerne". 
Der bør fremsættes et forslag om et horisontalt juridisk instrument, som gør det 
muligt at ophæve fordelene ved de autonome præferenceordningen eller andre 
aftaler indgået af Den Europæiske Union, alt sammen i overensstemmelse med 
Fællesskabets kontraktmæssige forpligtelser. 
Der bør af Kommissionen indføres en speciel undersøgelsesordning til 
opfølgning af klager og overtrædelser af forordning (EF) nr. 3281/94 (GSP), 
herunder især artikel 9. 
Den finansielle opfølgning bør forbedres i forbindelse med undersøgelserne. 
7. Arbejdet "i marken" vil i stadig højere grad blive planlagt på grundlag af 
risikoanalyserne. En nærmere redegørelse for udviklingen i dette arbejde findes 
nedenfor under det andet hovedområde (jf. II.7). 
II. Styrkelse af partnerskabet mellem Kommissionen og medlemsstaterne, opbygning 
af informationsnet og bedre anvendelse af efterforskningsresultateme 
1. Formålet med den fremgangsmåde, man har valgt på uddannelsesområdet, er at blive 
i stand til bedre at tilfredsstille de prioriterede behov. Der vil i uddannelsen af de 
nationale embedsmænd i højere grad blive taget sigte på en række konkrete områder 
og på de tjenester, der er specialiseret i bekæmpelsen af svig til skade for 
fællesskabsbudgettet. 
Kommissionen er især opmærksom på uddannelsen af de personer og tjenester, der 
er beskæftiget med gennemførelsen af strukturpolitikken. 
Kommissionen mener i øvrigt, at det vil være en fordel at etablere kontakter til visse 
central- og østeuropæiske lande. I disse lande finansierer Unionen nemlig en række 
store projekter. Det er i Fællesskabets interesse at etablere et tæt samarbejde og at 
føre tilsyn med, at aktiviteterne i disse lande samt handelen med disse lande forløber 
som planlagt. 
Disse foranstaltninger skal ses i forlængelse af en eventuel udvidelse. De nationale 
myndigheder skal gennem afholdelse af uddannelsesdage gøres opmærksom på, 
hvilke risici der er for bedrageri inden for visse områder af fællesskabspolitikken. 
Med disse foranstaltninger imødekommer Fællesskabet de behov, som de 
pågældende lande ofte har givet udtryk for under deres kontakter med 
Kommissionen. 
2. I forbindelse med sammenlægningen og forhøjelsen af en række budgetposter 
vedrørende bedrageribekæmpelse i 1996-budgettet vil der blive lagt vægt på 
bistanden til de tjenester, der er specialiseret i bedrageribekæmpelse, bl.a. med det 
formål at øge deres praktiske muligheder for at bekæmpe bedrageriet til skade for 
Unionens budget. 
Hvad angår udgifterne til EUGFL,Garantisektionen, vil Kommissionen fortsætte den 
finansielle støtte til medlemsstaterne til gennemførelse af handlingsprogrammer med 
det formål at forbedre kontrolmyndighedernes struktur og effektivitet. Grundlaget 
vil være de kriterier og procedurer, der er fastlagt i Kommissionens forslag herom 
til Rådet4. 
3. Projektet med den "grønne telefon" vil blive fortsat, da evalueringen efter det første 
år har været positiv. 
I 1996 vil den grønne telefon også blive åbnet for opkald fra de tre nye 
medlemsstater. 
KOM(95) 467 endelig udg. af 12.10.1995 (Forslag til Rådets forordning (EF) om 
gennemførelse af medlemsstaternes aktionsprogrammer inden for kontrol med 
udgifter, der påhviler EUGFL,Garantisektionen). 
4. Med henblik på kommunikationen mellem medlemsstaterne og mellem 
medlemsstaterne og Kommissionen skal der vedtages en administrativ ordning på 
grundlag af gennemførelsesbestemmelserne for Rådets forordning om de 
foranstaltninger, der skal træffes over for visse erhvervsdrivende, der drager fordel 
af transaktioner finansieret af EUGFL, Garantisektionen (forordning (EF) nr. 
1469/95 - sorte lister5, jf. punkt III.3). 
5. Arbejdsgrupperne, som er nedsat i forskellig sammenhæng, vil bl.a. blive anmodet 
om at undersøge: 
ordningen for fremsendelse af dokumenter i forbindelse med gensidig bistand. 
Der vil evt. blive truffet forskellige foranstaltninger med henblik på en 
maksimal udnyttelse af informationerne og en forbedring af deres effektivitet, 
mulighederne for indførelse af en central database SID6 efter vedtagelsen af 
forslaget til forordning om gensidig bistand på told- og landbrugsområdet. 
Målet er større effektivitet i udnyttelsen af de oplysninger, der udveksles 
mellem medlemsstaterne i forbindelse med SCENT-systemet. 
resultaterne af den analyse, der foretages af de indberettede tilfælde af svig og 
uregelmæssigheder, med henblik på en udbygning af databaserne. 
6. IRENE og PRE-IRENE vil blive erstattet af en ny base (IRENE 95), der vil omfatte 
alle de uregelmæssigheder, der opdages, uanset informationskilde (f.eks. meddelelse 
fra en medlemsstat, gensidig bistandsskema og UCLAF-undersøgelse). Herudover 
vil IRENE 95 gøre det muligt at forbedre sagsbehandlingen (inkl. den finansielle 
opfølgning), og den vil gøre det lettere at udnytte oplysningerne. 
7. Med det formål at opnå en bedre udnyttelse af oplysningerne vil Det Fælles 
Forskningscenter i Ispra gennemføre nogle undersøgelser både som led i dets arbejde 
for Kommissionen og i forbindelse med konkurrencedygtige støtteprojekter. En 
detaljeret statistisk analyse af de tilfælde, der allerede er registreret i IRENE, vil 
EFTnr. L 145 af 29.6.1995, s. 1. 
Système d'Information Douanière (toldinformationssystem). 
10 
7 gøre det muligt at analysere de risikofaktorer, der er forbundet med visse 
transaktioner, og følgelig at udarbejde nogle bedrageriprofiler. En undersøgelse af 
de specialprogrammer, der er på markedet, vil gøre det muligt for UCLAF at få 
nogle bedre redskaber. 
Med hensyn til de egne indtægter vil der ske en væsentlig forbedring af værdien af 
de oplysninger, der er indeholdt i de meddelelser, der skal udarbejdes i henhold til 
den ændrede forordning (EF, Euratom) nr. 1552/897, når de nye bestemmelser 
gennemføres. Bestemmelserne, som Rådet har indtaget en fælles holdning til, 
forudsætter dog, at der etableres et bedre samarbejde mellem Kommissionen og de 
nationale myndigheder. 
Kommissionen vil fortsætte den regelmæssige opfølgning baseret på stikprøver med 
det formål at støtte medlemsstaterne i deres bestræbelser på at inddrive de 
udestående beløb, der skyldes omfattende tilfælde af svig. Hensigten er ikke kun at 
fremskynde inddrivelsesprocedurerne, at få de afgiftspligtige til at betale i konkrete 
tilfælde og herigennem få inddrivelsessatsen til at stige, men også at fa inspiration 
til, hvilke foranstaltninger der skal træffes i lovgivningssammenhæng. 
Formålet med den igangværende undersøgelse af de nationale 
inddrivelsesbestemmelser (jf. især punkt III.2 om forsendelse: harmonisering af de 
inddrivelsesfrister, der gælder for de hovedforpligtede og kautionisterne) er en 
effektiv og ensartet beskyttelse af Fællesskabets finansielle interesser. Hvis det viser 
sig, at det er nødvendigt at lovgive for at opnå den samme grad af beskyttelse, 
fremsætter Kommissionen de nødvendige forslag. 
I forbindelse med fællesskabsforsendelserne er der blevet truffet en række 
foranstaltninger med det formål at forbedre inddrivelsen af de traditionelle egne 
Fastlæggelse af Rådets fælles indstilling (17.11.1995) med henblik på vedtagelse af 
forordning (EF, Euratom) nr. 1552/89 om gennemførelse af afgørelse 88/376/EF, 
Euratom om ordningen for Fællesskabernes egne indtægter. 
11 
indtægter. Som eksempel kan nævnes, at garantien for følsomme varer er blevet 
forhøjet. 
Med hensyn til strukturfondene henstiller Kommissionen til medlemsstaterne, at de 
forbedrer indberetningen af uregelmæssigheder8. 
9. Kommissionen undersøger, om den ordning, der findes på landbrugsområdet, og som 
gør det muligt at afvise finansieringen, vil kunne anvendes på andre områder. Det 
var Det Europæiske Råd i Madrid, der anmodede den om at gøre dette. 
Undersøgelsen finder sted i forbindelse med arbejdet vedrørende en sund finansiel 
forvaltning (SEM2000). 
III. Forbedring af Fællesskabets lovgivning om bekæmpelse af svig i de enkelte sektorer 
1. Efter vedtagelsen af Rådets forordning om beskyttelse af De Europæiske 
Fællesskabers finansielle interesser9 vil Kommissionen tage følgende initiativer: 
a. I forlængelse af den sammenlignende analyse vil Kommissionen fortsætte 
undersøgelsen af, hvordan man vil kunne efterkomme Rådets anmodning om 
at udvide ordningen med administrative sanktioner til de områder af budgettet, 
hvor det er nødvendigt, navnlig strukturfondsområdet. 
b. Kommissionen vil aktivt arbejde for, at Rådet inden udgangen af det første 
halvår af 1996 vedtager forslaget til forordning om Kommissionens kontrol og 
I artikel 1 i Rådets forordning (EF, Euratom) nr. 2988 af 18.12.1995 om beskyttelse 
af De Europæiske Fællesskabers finansielle interesser gives følgende definition af 
uregelmæssigheder: "Som uregelmæssighed betragtes enhver overtrædelse af en 
fællesskabsbestemmelse, som kan tilskrives en økonomisk beslutningstagers 
handling eller undladelse, der skader eller kunne skade De Europæiske 
Fællesskabers almindelige budget eller budgetter, der forvaltes af De Europæiske 
Fællesskaber, enten ved formindskelse eller bortfald af indtægter, der stammer fra 
de egne indtægter, der opkræves direkte for Fællesskabernes regning, eller ved 
afholdelse af en uretmæssig udgift." 
Forordning (EF, Euratom) nr. 2988/95 af 18.12.1995, EFT nr. L 312 af 23.12.1995, 
s. 1. 
12 
revision på stedet med det formål at afsløre svig og uregelmæssigheder til 
skade for De Europæiske Fællesskabers finansielle interesser10. 
c. Herefter har Kommissionen til hensigt at ajourføre Rådets forordning nr. 
165/74 om fastsættelse af de af Kommissionen bemyndigede funktionærers 
beføjelser og forpligtelser på området for egne indtægter; 
d. Kommissionen vedtager gennemførelsesbestemmelserne for forordning (EF) nr. 
1469/95 om de foranstaltninger, der skal træffes over for visse 
erhvervsdrivende, der drager fordel af transaktioner finansieret af EUGFL, 
Garantisektionen (sort liste). 
I overensstemmelse med sin meddelelse af 29. marts 1995" om svig i forbindelse 
med forsendelsesproceduren fremsætter Kommissionen de yderligere forslag, der 
måtte være brug for både med henblik på bestemmelsernes gennemførelse i praksis 
og lovgivningsarbejdet. 
I forlængelse af de ordninger og aftaler, der allerede er vedtaget (ændring af 
bestemmelserne om samlet garanti, hurtigere behandling af forsendelsesdokumen-
terne og fastsættelse af obligatoriske ruter), vil Kommissionen fremsætte forslag om 
ændring af de berørte lovbestemmelser12: 
opblødning af proceduren for nedlæggelse af forbud mod anvendelse af den 
samlede garanti til dækning af varetransaktioner, hvor der er risiko for svig, 
således at disse transaktioner dækkes for hele afgiftsbeløbets størrelse; 
hurtigere behandling af forsendelsesdokumenterne for følsomme varer; 
fastlæggelse af obligatoriske ruter (begrænsning af transporttid); 
forbud mod at ændre bestemmelsestoldstedet; 
forhøjelse af den samlede garanti til 100%; 
KOM(95) 690 endelig udg. 
KOM(95) 108 endelig udg. 
De første fire punkter har allerede udvalgets tilslutning. Hvad de andre punkter 
angår, vil det internt blive overvejet, om der eventuelt skal fremsættes ændrings­
forslag om ændring af de gældende bestemmelser. 
13 
genbehandling af sager, hvor der allerede har været nedlagt midlertidigt forbud 
mod anvendelse af den samlede garanti; 
udvidelse af den efterfølgende kontrol; 
bedre fordeling af ansvaret for toldskylden mellem de forskellige debitorer ved 
forsendelse; 
harmonisering af de inddrivelsesfrister, der gælder for de hovedforpligtede og 
kautionisterne; 
pligt til at anvende T2- og T2L-dokumenterne ved søtransport af 
fællesskabsvarer. 
Kommissionen yder desuden den nødvendige bistand til den undersøgelse, som 
Parlamentet har til hensigt at gennemføre af svig i forbindelse med forsendelses-
ordningen i henhold til artikel 138C i traktaten om oprettelse af Det Europæiske 
Fællesskab. 
3. I forbindelse med den planlagte revision af TIR-konventionen vil Kommissionen i 
tæt samarbejde med medlemsstaterne aktivt arbejde for en forbedring af TIR-
ordningen, bl.a. med henblik på at blive bedre til at afsløre de former for svig, der 
finder sted i forbindelse med denne ordning. 
4. Kommissionen vil foretage en undersøgelse af alle de aspekter i lovgivningen, der 
enten virker befordrende eller hæmmende for afsløringen og indberetningen af 
tilfælde af svig og uregelmæssigheder. Målet er at få fastslået, om lovgivningen er 
effektiv i denne henseende. 
5. I forlængelse af de retningslinjer, der er blevet vedtaget med henblik på en sund og 
effektiv forvaltning, vil Kommissionen i forbindelse med vedtagelsen af nye 
bestemmelser lige fra planlægningsfasen til den endelige vedtagelse føre tilsyn med, 
at de er klare, kontrollerbare og sikret mod bedrageri. 
14 
I forbindelse med den efterfølgende kontrol anvendes de samme principper. Det 
fastslås, hvilke områder der er højrisikoområder, så man bliver i stand til bedre at 
målrette arbejdet med at gennemgå lovgivningen13. 
Under arbejdet vil der i høj grad blive trukket på erfaringerne fra 
bedrageribekæmpelsen, den finansielle kontrol og risikoanalyserne. Der vil 
systematisk blive henvist til udtalelserne fra de kompetente tjenestegrene, så der kan 
blive taget hensyn hertil i bestræbelserne på at forbedre lovgivningen om bedrageri. 
6. Kommissionen vil fortsat arbejde på at få forordningen om gensidig bistand på told-
og landbrugsområdet endelig vedtaget. Denne forordning skal erstatte forordning 
1468/81. Efter vedtagelsen vil det i gennemførelsesbestemmelserne blive fastlagt, 
hvordan databasen SID skal etableres. 
Kommissionen vil desuden bidrage til, at forordning 1552/89 bliver endelig vedtaget. 
IV. Øget overensstemmelse mellem de nationale lovgivninger 
I forlængelse af udarbejdelsen af konventionen om strafferetlig beskyttelse af de 
finansielle interesser og indgåelsen af en aftale om den til konventionen knyttede protokol 
om korruption, der er benyttet til konventionen, har Kommissionen planlagt følgende: 
1. Kommissionen vil fremlægge sit initiativ, som blev vedtaget den 20. december 
199514, tids nok til at Rådet kan vedtage dette andet instrument inden årets udgang 
(fremlagt som protokol til konventionen om beskyttelse af De Europæiske 
Fællesskabers finansielle interesser). I protokollen defineres juridiske personers 
I denne forbindelse har Kommissionen til hensigt bl.a. at undersøge bestemmelserne 
i toldkodeksen om sikkerhedsstillelsens tidsbegrænsning, importafgiften på oksekød, 
personalespørgsmålet i forordning (EØF) nr. 2048/89 om generelle regler for 
kontrollen inden for vinsektoren, eksportrestitutioner til oksekød, støtteordningen for 
produktion af olivenolie og artikel 23 og 24 i forordning (EØF) nr. 4253/88 om 
strukturfondene. 
KOM(95) 693 endelig udg. 
15 
strafferetlige ansvar, og det fastslås, at det er strafbart at hvidvaske midler, der 
stammer fra bedrageri. Desuden indeholder den en række særskilte bestemmelser om 
bl.a. retligt samarbejde, kompetencefordelingen i retsforfølgelsen og Domstolens 
kompetence. 
2. Kommissionen vil tage aktiv del i den debat, som det italienske formandskab har sat 
igang, vedrørende etablering af nogle fælles rammer for udveksling af 
forbindelsesdommere, som vil kunne yde en effektiv indsats til fordel for en bedre 
bedrageribekæmpelse. 
3. I korruptionssammenhæng vil Kommissionen aktivt medvirke til færdiggørelsen af 
protokollen til konventionen om beskyttelse af de finansielle interesser, og den vil 
tage de initiativer, der er nødvendige til opfølgning af protokollen under hensyntagen 
til Europa-Parlamentets arbejde og anmodninger på dette område. 
4. Kommissionen vil følge ratificeringen af konventionen om beskyttelse af De 
Europæiske Fællesskabers finansielle interesser, og den vil analysere de procedurer, 
medlemsstaterne følger i deres arbejde med at gennemføre konventionen i den 
nationale lovgivning. Den vil aflægge beretning til Rådet om, hvordan 
gennemførelsen i medlemsstaternes strafferet forløber. 
16 
ISSN 0254-1459 
KOM(96) 17 endelig udg. 
DOKUMENTER 
DA 09 
Katalognummer : CB-CO-96-047-DA-C 
ISBN 92-78-00145-7 
Kontoret for De Europæiske Fællesskabers Officielle Publikationer 
L-2985 Luxembourg